Document ID: 31998D0083

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιανουαρίου 1998 για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. και Mendes ή Guignardia citricarpa Kiely (όλα τα παθογόνα στελέχη για τα εσπεριδοειδή) (98/83/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 97/14/ΕΚ της Επιτροπής (2), και ιδίως το παράρτημα IV μέρος Α κεφάλαιο Ι, σημεία 16.2, 16.3 και 16.3(α),
Εκτιμώντας:
ότι οι διατάξεις του παραρτήματος IV μέρος Α κεφάλαιο Ι, σημεία 16.2, 16.3 και 16.3(α), αναφέρονται στα φρούτα των Citrus L., Fortunella Swingle, Poncirus Raf., και τα υβρίδιά τους, που κατάγονται από τρίτες χώρες όπου είναι γνωστή η ύπαρξη των Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. και Mendes ή Guignardia citricarpa Kiely (όλα τα παθογόνα στελέχη για τα εσπεριδοειδή) 7
ότι πρέπει να ενισχυθούν οι διατάξεις αυτές 7 ότι ένα μέσον για να το επιτύχουμε είναι μεταξύ άλλων να καθορισθούν οι τρίτες χώρες που είναι αναγνωρισμένες ως απαλλαγμένες από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. και Mendes ή Guignardia citricarpa Kiely (όλα τα παθογόνα στελέχη για τα εσπεριδοειδή), και να καθορισθούν οι απαλλαγμένες περιοχές από αυτούς τους επιβλαβείς οργανισμούς στις τρίτες χώρες όπου είναι γνωστή η ύπαρξή τους 7
τις πληροφορίες που έχουν αποσταλεί από τον Ευρωπαϊκό και Μεσογειακό Οργανισμό για την Προστασία των Φυτών και από το Centre for Agriculture and Bioscience International 7
ότι η παρούσα απόφαση δεν προδικάζει οποιαδήποτε μεταγενέστερη διαπίστωση που θα αναφέρει ότι οι αντίστοιχοι επιβλαβείς οργανισμοί υπάρχουν στις εν λόγω χώρες ή τις εν λόγω περιοχές των τρίτων χωρών 7
ότι η Επιτροπή θα μεριμνήσει ώστε οι σχετικές τρίτες χώρες να αποστείλουν όλες τις απαιτούμενες τεχνικές πληροφορίες για να είναι δυνατός ο έλεγχος της εξελίξεως της καταστάσεως 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Δηλώνεται ότι οι ακόλουθες τρίτες χώρες αναγνωρίζονται ως απαλλαγμένες από Xanthomonas campestris (όλα τα παθογόνα στελέχη για τα εσπεριδοειδή):
- όλες οι τρίτες χώρες παραγωγής εσπεριδοειδών στην Ευρω-μεσογειακή περιοχή που περιλαμβάνει την Ευρώπη, την Αλγερία, την Κύπρο, την Αίγυπτο, το Ισραήλ, τη Λιβύη, τη Μάλτα, το Μαρόκο, την Τυνησία και την Τουρκία,
- στην Αφρική: η Νότιος Αφρική, η Γκάμπια, η Γκάνα, η Γουϊνέα, η Κένυα, το Σουδάν, η Σουαζιλάνδη και η Ζιμπάμπουε,
- στην Κεντρική και Νότιο Αμερική και στην Καραϊβική: οι Μπαχάμες, το Μπελίζ, η Χιλή, η Κολομβία, η Κόστα Ρίκα, η Κούβα, ο Ισημερινός, οι Ονδούρες, η Τζαμάϊκα, το Μεξικό, η Νικαράγουα, το Περού, η Δομινικανή Δημοκρατία, η Αγία Λουκία, το Ελ Σαλβαντόρ, το Σουρινάμ και η Βενεζουέλα.
Άρθρο 2
Δηλώνεται ότι οι ακόλουθες περιοχές αναγνωρίζονται απαλλαγμένες από Xanthomonas campestris (όλα τα παθογόνα στελέχη για τα εσπεριδοειδή):
- στην Αργεντινή: Catamarca, Jujuy, Salta και Tucumαn,
- στην Αυστραλία: New South Wales, Queensland, South Australia και Victoria,
- στην Βραζιλία: Sγo Paulo με εξαίρεση την περιοχή Presidente Prudente,
- στις Ηνωμένες Πολιτείες: Arizona, California, Florida (με εξαίρεση την περιοχή Dade County και Manatee County), Guam, Hawaii, Νήσοι Βόρειες Μαριάννες, Πουέρτο Ρίκο, Αμερικανικές Σαμόα, Texas και Παρθένοι Νήσοι ΗΠΑ,
- όλες οι περιοχές της Ουρουγουάης πλην των διαμερισμάτων Salto, Rivera και Paysandu - βορείως του ποταμού Chapicuy.
Άρθρο 3
Δηλώνεται ότι οι ακόλουθες τρίτες χώρες αναγνωρίζονται ως απαλλαγμένες από Cercospora angolensis Carv. και Mendes:
- όλες οι τρίτες χώρες παραγωγής εσπεριδοειδών στην Βόρειο, Κεντρική ή Νότιο Αμερική, στην Καραϊβική, στην Ασία (με εξαίρεση την Υεμένη), στην Ευρώπη και στην Ωκεανία,
- όλες οι τρίτες χώρες παραγωγής εσπεριδοειδών στην Αφρική, με εξαίρεση την Αγκόλα, το Καμερούν, την Κεντρο-Αφρικανική Δημοκρατία, τη Δημοκρατία του Κογκό, τη Γκαμπόν, τη Γουινέα, την Κένυα, τη Μοζαμβίκη, τη Νιγηρία, την Ουγκάντα, τη Ζάμπια και τη Ζιμπάμπουε.
Άρθρο 4
Δηλώνεται ότι οι ακόλουθες τρίτες χώρες αναγνωρίζονται απαλλαγμένες από το Guignardia citricarpa Kiely (όλα τα παθογόνα στελέχη για τα εσπεριδοειδή):
- όλες οι τρίτες χώρες παραγωγής εσπεριδοειδών στη Βόρειο, Κεντρική ή Νότιο Αμερική, την Καραϊβική και στην Ευρώπη,
- όλες οι τρίτες χώρες παραγωγής εσπεριδοειδών στην Ασία, με εξαίρεση το Μπουτάν, την Κίνα, την Ινδονησία, τις Φιλιππίνες και την Ταϊβάν,
- όλες οι τρίτες χώρες παραγωγής εσπεριδοειδών στην Αφρική, με εξαίρεση τη Νότιο Αφρική, την Κένυα, τη Μοζαμβίκη, τη Ζάμπια και τη Ζιμπάμπουε,
- όλες οι τρίτες χώρες παραγωγής εσπεριδοειδών στην Ωκεανία, με εξαίρεση την Αυστραλία, τη Νέα Ζηλανδία και το Βανουάτου.
Άρθρο 5
Δηλώνεται ότι οι ακόλουθες περιοχές αναγνωρίζονται ως απαλλαγμένες από Guignardia citricarpa Kiely (όλα τα παθογόνα στελέχη για τα εσπεριδοειδή):
- στη Νότιο Αφρική: Western Cape,
- στην Αυσταλία: South Australia, Western Australia και Northern Territory,
- στην Κίνα όλες οι περιοχές, με εξαίρεση τις περιοχές Sichuan, Yunnan, Guangdong, Fujian και Zhejiang.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 8 Ιανουαρίου 1998.

Labels: 16
17
5
3
6